குத்தாலம் பி. கல்யாணம்

குத்தாலம் பி.கல்யாணம் (P. Kalayanam Kuttalam) இந்தியாவின் தமிழ்நாடு மாநிலத்தைச் சேர்ந்த ஓர்  அரசியல்வாதியாவார். திராவிட முன்னேற்றக் கழகத்தின் தலைமை தேர்தல் பணிக்குழு செயலாளராகச் செயல்பட்டார். 1984, 1989, 1991 ஆகிய ஆண்டுகளில் நடந்த மக்களவை தேர்தலில் மயிலாடுதுறை மக்களவைத் தொகுதியில் தி.மு.க கட்சியின் சார்பில் போட்டியிட்டார். நாகை வடக்கு மாவட்ட திமுக செயலாளராகவும் இவர் இருந்துள்ளார். 1996 ஆம் ஆண்டு நடந்த சட்டமன்றத் தேர்தலில், குத்தாலம் தொகுதியில் போட்டியிட்டு தமிழக சட்டபேரவை உறுப்பினராகத் தேர்ந்தெடுக்கப்பட்டார். இவருக்கு 2018 ஆம் ஆண்டு திமுக முப்பெரும் விழாவில் கலைஞர் விருது வழங்கப்பட்டது. இவரின் மகன் குத்தாலம் க. அன்பழகனும் 1996 ஆம் ஆண்டில் குத்தாலம் தொகுதியிலிருந்து தமிழக சட்டபேரவை உறுப்பினராகத் தேர்ந்தெடுக்கப்பட்டார். இவர் திமுகவின் கொள்கை பரப்புகுழு துணைச் செயலாளராக உள்ளார்.

 மேற்கோள்கள் 

பகுப்பு:வாழும் மக்கள்
பகுப்பு:மயிலாடுதுறை மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஊர்ப் பெயரால் அறியப்படும் மக்கள்